Әлфияне биш ай инде җирли алмыйлар 

	Уфа шәһәрендә үз фатирында җан биргән 56 яшьлек Әлфиянең гәүдәсе инде биш ай моргта ята. Аның танышы Вероника UFA1.RU порталына мөрәҗәгать иткән һәм ярдәм сораган. Ул Әлфиянең туганнарын эзләүдә булыша. 	 — Миңа тикшерүче тәнендә инде кортлар бар дип әйтте, — ди ул. — Тиздән анда күмәргә бернәрсә дә калмаячак. Әлфиянең туганнарын эзләү берничә ай дәвам итә. Кайбер мәгълүматлар буенча, аның Рәмис исемле туганы бар, әмма ул элемтәгә чыкмый. — Минемчә, бәлки, аны үз көчебез белән, туганнарысыз күмәргә кирәктер — дип фаразлый Вероника. Үлгән хатынның танышлары аның дошманнары булмаганлыгын һәм үз-үзенә кул сала алмаганлыгын әйткән. 
	---	
Ватаным Татарстан

	№ --- | 18.12.2023	


